UNIQ บวกกว่า 4% นิวไฮรอบ 3 เดือน โบรกฯเชียร์ซื้อ ชี้เทคนิคขาขึ้น
UNIQ บวกกว่า 4% นิวไฮรอบ 3 เดือน โบรกฯ เชียร์ซื้อ ชี้เทคนิคขาขึ้น ล่าสุด ณ เวลา 11.30 น. อยู่ที่ 14.10 บาท บวก 0.60 บาท หรือ 4.44% สูงสุดที่ 14.20 บาท ต่ำสุดที่ 13.60 บาท ด้วยมูลค่าซื้อขาย 170.79 ล้านบาท
21 พ.ค. 2561

ผู้สื่อข่าวรายงานว่า ราคาหุ้น บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ล่าสุด ณ เวลา 11.30 น. อยู่ที่ 14.10 บาท บวก 0.60 บาท หรือ 4.44% สูงสุดที่ 14.20 บาท ต่ำสุดที่ 13.60 บาท ด้วยมูลค่าซื้อขาย 170.79 ล้านบาท
ทั้งนี้ ราคาหุ้น UNIQ ปรับตัวขึ้นสูงสุดในรอบ 3 เดือน นับตั้งแต่ราคาหุ้นปิดตลาดอยู่ที่ระดับ 14.20 บาท เมื่อวันที่ 19 ก.พ.2561
ด้าน บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” UNIQ โดยมีแนวรับที่ 13.50 บาทและ 13.30 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 14 บาท และ 14.20 บาท เป็นจุดขายทำกำไร STOP LOSS ถ้าราคาหุ้นปิดต่ำกว่า 13.00 ลงไป
ทั้งนี้ราคาหุ้นปรับตัวลดลงต่อเนื่อง แต่ปริมาณการซื้อขายค่อนข้างน้อย เมื่อเทียบกับการปรับตัวเพิ่มขึ้นเกิดสัญญาณซื้อทางเทคนิคทะลุผ่านแนวต้านสำคัญของเส้นแนวโน้มขาลงขึ้นไปได้ ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง
ส่วน MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเข้าใกล้ระดับ 60